એને કોઈક બીજું પસંદ પડ્યું અને એ મને કીધા વગર ચાલી ગઈ. – હા, તમારી ભાષામાં છતા ધણીએ ‘ભાગી ગઈ’ ! ગાંડી ! કહીને ગઈ હોત તો પણ એને થોડી રોકવાનો હતો ! રખેને તમે એમ ન માની લેતાં કે હું કાયર છું ! કારણકે જનાબ, જવા દેવા માટે જ તો કાળજું જોઈએ, બાકી હકીકત જાણ્યા છતાં રોકી પાડવું તો નપુંસકતા કહેવાય ! અને હું તો લેખક છું. મારી પોતાની કેટલીય વાર્તાઓમાં લગ્ન પછી પ્રેમ થતો વર્ણવ્યો છે, તો શું મારે મારી બધી વાર્તાઓને પણ ફોક કરવી ? મારું જ લખલું મિથ્યા માનવું ? પ્રેમ તો ગમે તે ઉંમરે થાય એ વાતનો જ મારે છેદ ઉડાડી મુકવો !?